Léon Blum

Léon Blum (Paris, Frantzia, 1872ko apirilaren 9a - Jouy-en-Josas, Frantzia, 1950eko martxoaren 30a) idazlea eta politikaria izan zen.

 Bizitza 
Hasieran literatura eta antzerki-kritika idatzi zuen. 1902an Frantziako Alderdi Sozialistan sartu zen, Jaurèsekin batera, eta L'Humanité aldizkarian lan egin zuen. Tourseko batzarrean (1920), II. Internazionalari atxiki zitzaion eta boltxebikeen kontrako gutxiengoaren barnean kokatu zuen bere burua.

Fronte Popularraren lehen gobernuburua izan zen (1936ko ekainetik 1937ko ekainera). Agintaldi horretan, 40 lan-orduko astea, opor ordainduak eta beste zenbait gizarte hobekuntza ezarri ziren. Espainiako gerran esku ez hartzearen aldeko politikak zatiketa sorrarazi zuen ezkerreko alderdietan eta gobernua erorarazi zuen. 1940an Vichyko gobernuak atxilotu zuen eta 1943an Buchenwaldera eraman zuten. Askatu ondoren, gobernu buru zela, IV. Errepublikako erakunde konstituzionalak plazaratu zituen.

Presondegian idatzitako À l'échelle humaine (Gizakiaren neurrira) lanak (1946an argitaratua) Blumen pentsamendu politikoa azaltzen du; marxismoaren funtsezko tesiak sartaldeko kultura burgesaren oinarri moral eta intelektualekin adosteko saioa da.

 Erreferentziak 

 Ikus, gainera 
 Voltaire (Parisko metroa)

 Kanpo estekak 

Kategoria:Paristarrak
Kategoria:Frantziako idazleak
Kategoria:Frantziako politikariak
Kategoria:Frantziako sozialistak
Kategoria:Frantziako juduak
Kategoria:Kontzentrazio-esparru nazietatik bizirik ateratako jendea
Kategoria:Ohorezko Legioko zaldunak
Kategoria:XIX. mendeko Frantziako idazleak
Kategoria:XX. mendeko Frantziako idazleak
Kategoria:Dreyfus afera
Kategoria:Frantziako giza eskubideen aldeko ekintzaileak
Kategoria:Antifaxista juduak
Kategoria:Gaixotasun kardiobaskularrek hildakoak
Kategoria:Frantziako atzerri ministroak